ŠALČININKŲ RAJONO SAVIVALDYBĖS TARYBA

SPRENDIMAS

DĖL PRITARIMO ĮGYVENDINTI PROJEKTĄ „TURGELIŲ LAISVALAIKIO SALĖS PASTATO PRITAIKYMAS BENDRUOMENĖS VEIKLAI“

2017 m. gegužės 30 d. Nr. T-790

Šalčininkai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, remdamasi Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, bei įgyvendindama vietos plėtros strategiją „2014 – 2020 metų Šalčininkų rajono kaimo vietovių plėtros strategija“, Šalčininkų rajono savivaldybės taryba nusprendžia:

1. Pritarti dalyvavimui pareiškėjo teisėmis, rengiant ir įgyvendinant projektą „Turgelių laisvalaikio salės pastato pritaikymas bendruomenės veiklai“, finansuojamą pagal Lietuvos kaimo plėtros 2014 – 2020 metų programos priemonės „LEADER“ veiklos sritį „Parama vietos projektams įgyvendinti pagal kaimo vietovių vietos plėtros strategiją“.

2. Prisidėti prie projekto įgyvendinimo ne mažiau kaip 20 procentų visų tinkamų finansuoti projekto išlaidų savivaldybės biudžeto lėšomis bei padengti netinkamas finansuoti, tačiau šiam projektui įgyvendinti būtinas, išlaidas.

3. Įpareigoti Šalčininkų rajono savivaldybės administracijos direktoriaus pavaduotoją pasirašyti dokumentus, susijusius su projekto rengimu ir įgyvendinimu.

4. Užtikrinti sutvarkyto pastato finansinį ir veiklos tęstinumą 5 metus po projekto įgyvendinimo.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Zdzislav Palevič